от установения руски капацитет тя е чисто хипотетична. Освен това RFPA подкрепи твърдението си относно нарастващото търсене на вътрешния пазар, като се позова на нарастването на продажбите на вътрешния пазар на един производител. Наблюдаваният модел в предишни продажби на вътрешния пазар на един производител не е непременно представителен за тенденциите в цялата промишленост, нито е показателен за бъдещите резултати на цялата промишленост. В заключение, бъдещото търсене на АН на вътрешния пазар вероятно няма да поеме съществуващия руски капацитет.
 (135)
 RPFA също така заяви, че при предишния междинен преглед се е стигнало до заключението, че Пътната карта за торовете „не сочи пряко към увеличаване на производствения капацитет за АН“ (51).
 (136)
 Въпреки че Пътната карта за торовете може да бъде обща по своя характер, без да включва конкретна информация за АН, тя признава съществуващите ограничения в търсенето на вътрешния пазар на минерални торове и потвърждава ориентацията на промишлеността на азотни торове (което включва производство на АН) към износа, съответните факти в контекста на този случай, които подкрепят констатациите на Комисията.
 (137)
 Пазарът на Съюза остава привлекателен за руските производители износители на АН и по отношение на цените. По време на РПРП цените в Съюза са били много по-високи отколкото в значимите трети държави, в които понастоящем Русия извършва доставки. По-конкретно, по време на РПРП средната експортна цена франко завода (133 EUR/тон) за трети държави на тримата производители износители, включени в извадката, е била с 39 % по-ниска от средната цена франко завода на включените в извадката производители от Съюза (219 EUR/тон) (вж. таблица 8).
 (138)
 В резултат на това производителите износители имат стимул да пренасочат поне част от сегашния си обем на износа от трети държави (в размер на приблизително 3,4 милиона тона АН по време на РПРП, което е равно на почти 50 % от потреблението на Съюза) за Съюза.
 (139)
 RFPA заяви, че спадът в обема на руския износ на АН за Съюза след намаляване на антидъмпинговото мито през 2018 г. е най-доброто доказателство, че няма да настъпи увеличение на вноса, ако мерките бъдат прекратени.
 (140)
 Ограниченият внос на АН от Русия е резултат от наличието на ефективни мерки и по никакъв начин не е показателен за бъдещото поведение на руските производители на АН в отсъствието на такива мерки. Поради това Комисията поддържа заключенията си относно привлекателността на пазара на Съюза.
 (141)
 След разгласяването RFPA заяви, че съществуването на търговски субекти в Съюза не е направило пазара на Съюза по-привлекателен в сравнение с други пазари, на които руските производители вече имат значителни дългосрочни ангажименти и инфраструктури специално за АН.
 (142)
 На първо място, присъствието на търговски субекти във или в близост до Съюза би улеснило търговските потоци на АН към Съюза. На второ място, руските производители разполагат и с логистични възможности, развити в балтийските държави (вж. съображение 119). Трето, RFPA не успя да обоснове начина, по който дългосрочните ангажименти в местоназначения за износ, различни от Съюза, ще повлияят отрицателно на способността на руските производители да навлязат на пазара на Съюза и до каква степен руските производители ще бъдат убедени